REPUBLIKA HRVATSKA

OPĆINA KONAVLE

OSNOVNA ŠKOLA CAVTAT

OIB : 07260663095

IBAN HR6824070001100019763 OTP banka

Tel: 478 052; FAX: 478 358

e-mail: ured@os-cavtat.skole.hr

KLASA: 602-02/19-01/487

URBROJ: 2117/1-30/19-02

Cavtat, 3. listopada 2019.

**Z A P I S N I K**

s 1. sjednice Školskog odbora Osnovne škole Cavtat, održane 3. listopada 2019. g. u 12.30 sati.

Prisutni: Stankica Diklić, Antun Kusalić, Boris Obradović, Perica Tomšić

Nisu prisutni: Mario Curić, Ivica Klečak, Miljenko Mikulić,

Nenazočni članovi opravdali su svoj izostanak.

Dnevni red:

1. Usvajanje zapisnika sa prethodne sjednice školskog odbora
2. Donošenje Kurikuluma i Godišnjeg plana i programa OŠ Cavtat za školsku godinu 2019./20.
3. Obavijest o zasnivanju i prestanku radnih odnosa
4. Ugovor o najmu stana u PŠ Močići
5. “Škola za život”
6. Ostalo (izrada novog pečata s grbom Republike Hrvatske)

Ad.1) Članovi Školskog odbora usvojili su zapisnik s prethodne sjednice.

Ad.2) Ravnateljica je članove Školskog odbora upoznala sa sadržajem Kurikuluma i Godišnjeg plana i programa.

**Zaključak:** Na prijedlog Učiteljskog vijeća i ravnateljice Školski odbor donio je Kurikulum. Na prijedlog ravnateljice donešen je Godišnji plan i program rada.

Ad.3) Ravnateljica je prisutne obavijestila o promjenama vezanim za radne odnose. S

početkom školske godine u školi je došlo do povećanja broja učenika i razrednih odjela te smo iskazali potrebu za:

1. **Učitelj razredne nastave (m/ž) – 1 izvršitelj, neodređeno, puno radno vrijeme. Mjesto rada je u PŠ Komaji.**
2. **Učitelj razredne nastave (m/ž) – 1 izvršitelj, određeno, puno radno vrijeme. Mjesto rada je u sjedištu Osnovne škole Cavtat, Stjepana Radića 3, 20210 Cavtat, a po potrebi i izvan sjedišta škole.**
3. **Učitelj razredne nastave u produženom boravku (m/ž) – 1 izvršitelj, određeno, puno radno vrijeme. Mjesto rada je u PŠ Čilipi.**
4. **Učitelj engleskog jezika (m/ž)- 1 izvršitelj, neodređeno, nepuno radno vrijeme (3 nastavna sata tjedno).** **Mjesto rada je u sjedištu Osnovne škole Cavtat, Stjepana Radića 3, 20210 Cavtat, a po potrebi i izvan sjedišta škole.**
5. **Učitelj informatike (m/ž)- 1 izvršitelj, neodređeno, nepuno radno vrijeme (2 nastavna sata tjedno). Mjesto rada je u sjedištu Osnovne škole Cavtat, Stjepana Radića 3, 20210 Cavtat, a po potrebi i izvan sjedišta škole.**
6. **Učitelj biologije, kemije (m/ž)- 1 izvršitelj, neodređeno, nepuno radno vrijeme (4 nastavna sata tjedno).** **Mjesto rada je u sjedištu Osnovne škole Cavtat, Stjepana Radića 3, 20210 Cavtat, a po potrebi i izvan sjedišta škole.**
7. **Stručni suradnik edukacijski rehabilitator (m/ž)- 1 izvršitelj, neodređeno, nepuno radno vrijeme (20 sati tjedno).** **Mjesto rada je u sjedištu Osnovne škole Cavtat, Stjepana Radića 3, 20210 Cavtat, a po potrebi i izvan sjedišta škole.**
8. **Spremačica (m/ž)- 1 izvršitelj, određeno, puno radno vrijeme.**

**Mjesto rada je u sjedištu Osnovne škole Cavtat, Stjepana Radića 3, 20210 Cavtat, a po potrebi i izvan sjedišta škole.**

Natječaj za radna mjesta otovren je do 11. listopada 2019.g.

Ad.4)

Ravnateljica je rekla da i ove školske godine produžujemo Ugovor o korištenju školskog stana koji se nalazi u zgradi Područne škole Močići. Ugovor se sklapa na određeno vrijeme do 30. rujna 2020.g.

Ad.5) U ovoj školskoj godini u školama se provodi obrazovna reforma. Ovo je tek prva faza reforme čiji su ciljevi: razvoj kompetencija potrebnih u 21. stoljeću, jednake prilike za sve učenike, cjeloviti razvoj učenika. “Škola za život” će se ove godine provoditi u 1. i 5. razredu u svim predmetima,a u 7. razredu u nastavnim predmetima kemija, biologija i fizika.

Ad.6)

* Ravnateljica je rekla da je člankom 6. Statuta OŠ Cavtat određeno da škola ima:
	1. jedan pečat s grbom Republike Hrvatske, okruglog oblika, promjera 38 mm, na kojem je uz rub ispisan naziv i sjedište Škole, a u sredini pečata nalazi se grb Republike Hrvatske
	2. dva pečata okruglog oblika, promjera 25 mm, koji sadrži naziv i sjedište Škole.
	3. jedan štambilj četvrtastog oblika širine 15 mm i dužine 55 mm, koji sadrži naziv i sjedište Škole.

Zbog dotrajalosti pečata iz točka 1. i 2. dat ćemo izraditi nove pečate. Istrošeni pečati će se na uništenje poslati Ministarstvu uprave.

* Ravnateljica je prisutne upoznala s programom produženog boravka koji se od ove školske godine provodi za učenike prvih i drugih razreda PŠ Čilipi. U rujnu su se obroci koji uključuju topli obrok i užinu pripremali u Konobi Vinici Monković. Od 1. listopada obroci se pripremaju u Dječjem vrtiću Konavle.

Članovima Školskog odbora predočen je tekst ugovora o ostvarenju programa produženog boravka koji je Škola sklopila s roditeljima učenika do 17. lipnja 2020.g. Članovi Školskog odbora izrazili su svoje slaganje s uvjetima ugovora.

Sjednica Školskog odbora završena je u 13.15 sati.

Zapisničar : Predsjednik ŠO:

Pauline Runje Perica Tomšić

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_